钦定古今图书集成/明伦汇编/氏族典/第390卷 > 李袭吉
## 钦定古今图书集成/明伦汇编/氏族典/第390卷 > 李袭吉

按《五代史李袭吉传》：“袭吉父图，洛阳人。或曰唐相林
甫之后。乾符中，袭吉举进士，为河中节度使李都榷
盐判官。后去之晋，晋王以为榆次令，遂掌书记，官至
谏议大夫。晋王与梁交兵累年，数困，欲与梁通和，使
袭吉为书谕梁，辞甚辨丽，传于世。袭吉为人恬淡，以
文辞自娱，天祐三年卒。”